《荅李时升见示游道院作次韵》
明代·石宝

百年西日又生东，多少豪华散晓风。随意且看春草绿，几人长得壮颜红。

茅山道士书长有，水部仙郎兴不空。安得相从还一笑，悠然身世酒杯中。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。